દક્ષિણ ગુજરાતમાં શેરડી કાપતા મજૂરોનું જીવન કાયમ જોખમી હોય છે, સુરત જિલ્લામાં છેલ્લા ૪ દિવસમાં દીપડા દ્વારા માણસ ઉપર હુમલાના બનાવમાં બે બાળકોએ જીવ ગુમાવ્યાં છે, આ ઘટનાને લઈને વન અધિકારીએ શુગર ફૅક્ટરીને મજૂરોના પડાવને સુરક્ષિત જગ્યાએ રાખવા સૂચના આપી છે, જ્યારે વનપ્રધાને તો માનવજીવન બચાવવા હિંસક પ્રાણીને ઠાર મારવા સુધીની તૈયારી બતાવી દીધી છે, ત્યારે મજૂરોએ આ સફાળા જાગેલ તંત્રને તેમની સમસ્યાનો કાયમી ઉકેલ લાવવા માગ કરી છે.